Avviż Legali Importanti

|

52009PC0233

Proposta għal regolament tal-Kunsill li jemenda r-regolament tal-Kunsill (KE) Nru 1212/2005 li jimponi dazju definittiv kontra d-dumping fuq l-importazzjoni ta’ ċerti prodotti tal-ħadid fondut li joriġinaw mir-Repubblika tal-Poplu taċ-Ċina  /* KUMM/2009/0233 finali */

	[pic] | KUMMISSJONI TAL-KOMUNITAJIET EWROPEJ |Brussel 15.5.2009KUMM(2009) 233 finaliProposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1212/2005 li jimponi dazju definittiv kontra d-dumping fuq l-importazzjoni ta’ ċerti prodotti tal-ħadid fondut li joriġinaw mir-Repubblika tal-Poplu taċ-ĊinaMEMORANDUM TA’ SPJEGAZZJONI1) IL-KUNTEST TAL-PROPOSTA |110 | Ir-raġunijiet u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005 ("ir-Regolament bażiku") fil-proċediment li jikkonċerna l-importazzjoni ta' ċerti prodotti tal-ħadid fondut li joriġinaw fir-Repubblika tal-Poplu taċ-Ċina. |120 | Il-kuntest ġenerali Din il-proposta qed issir fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li twettqet f’konformità mar-rekwiżiti sostantivi u proċedurali stabbiliti fir-Regolament bażiku. |139 | Id-dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 1212/2005 li jimponi dazju definittiv kontra d-dumping fuq l-importazzjoni ta’ ċerti prodotti tal-ħadid fondut li joriġinaw mir-Repubblika tal-Poplu taċ-Ċina kif emendata l-aħħar mir-Regolament tal-Kunsill (KE) Nru 282/2009 tas-6 ta' April 2009. |141 | Il-konsistenza ma’ politika u miri oħrajn tal-Unjoni Mhux applikabbli. |2) IL-KONSULTAZZJONI MAL-PARTIJIET INTERESSATI U L-ISTIMA TAL-IMPATT |Il-konsultazzjoni mal-partijiet interessati |219 | Il-partijiet interessati milquta mill-proċedura diġà kellhom il-possibbiltà biex jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. |Il-ġbir u l-użu ta' għarfien espert |229 | Ma kien hemm l-ebda ħtieġa ta’ għarfien espert estern. |230 | L-istima tal-impatt Din il-proposta hi r-riżultat tal-implimentazzjoni tar-Regolament bażiku. Ir-Regolament bażiku ma jipprevedix stima tal-impatt ġenerali iżda fih lista eżawrjenti ta’ kundizzjonijiet li jridu jiġu evalwati. |3) L-ELEMENTI ġURIDIċI TAL-PROPOSTA |305 | L-azzjoni proposta fil-qosor Bir-Regolament tal-Kunsill (KE) Nru 1212/2005, il-Kunsill impona dazju definittiv kontra d-dumping fuq l-importazzjoni ta’ ċerti prodotti tal-ħadid fondut li joriġinaw fir-Repubblika tal-Poplu taċ-Ċina u li huma magħmula minn ħadid fondut mhux malleabbli. Fl-20 ta’ Marzu 2008, il-Kummissjoni nediet reviżjoni interim, skont l-Artikolu 11(3) tar-Regolament bażiku. Ir-reviżjoni kienet limitata għall-eżaminar tal-ambitu tal-prodott. L-investigazzjoni kkonkludiet li l-investigazzjoni oriġinali kienet tkopri prodotti tal-ħadid fondut griż jew duttili. Kien ikkonfermat li għalkemm hemm differenzi żgħar bejn prodotti tal-ħadid fondut griż u duttili, dawn jistgħu jkunu kkunsidrati bħala prodott wieħed. Bara minn dan, kien konkluż li prodotti tal-ħandid fondut duttili ma għandhomx ikunu kklassifikati bħala "mhux malleabbli" minn prespettiva teknika billi l-forma tal-ħadid tista' tinbidel taħt saħħa kompressiva (statika) mingħajr ma jinqasam il-ħadid. Għaldaqstant qed ikun propost li l-Kunsill jadotta proposta għal Regolament, li jistipula l-emenda tar-Regolament (KE) Nru 1212/2005 biex ikun kjarifikat l-ambitu tal-prodotti koperti minn dak ir-Regolament u biex jeskludi kull possibbiltà ta' ambigwità fl-interpretazzjoni. Dan ir-Regolament għandu jiġi ppubblikat f’Il-Ġurnal Uffiċjali tal-Unjoni Ewropea sa mhux aktar tard mill-20 ta' Ġunju 2009. |310 | Il-bażi legali Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea kif emendat l-aħħar bir-Regolament tal-Kunsill (KE) Nru 2117/2005 tal-21 ta' Diċembru 2005 (“ir-Regolament bażiku”). |329 | Il-prinċipju ta' sussidjarjetà Il-proposta taqa’ taħt il-kompetenza esklużiva tal-Komunità. Il-prinċipju ta’ sussidjarjetà għalhekk ma japplikax. |Il-prinċipju ta' proporzjonalità Il-proposta hija konformi mal-prinċipju ta' proporzjonalità għar-raġunijiet li ġejjin: |331 | Il-forma ta' azzjoni hija deskritta fir-Regolament bażiku u ma tħalli l-ebda ambitu għal deċiżjoni nazzjonali. |332 | L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini hu mxejjen u proporzjonali mal-għan tal-proposta, ma tapplikax. |L-għażla ta’ strumenti |341 | Strumenti proposti: Regolament. |342 | Mezzi oħra ma jkunux adegwati għar-raġuni li ġejja: ir-Regolament bażiku msemmi hawn fuq ma jipprevedix għażliet alternattivi. |4) L-IMPLIKAZZJONI BAġITARJA |409 | Il-proposta ma għandha l-ebda implikazzjoni fuq il-baġit Komunitarju. |Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1212/2005 li jimponi dazju definittiv kontra d-dumping fuq l-importazzjoni ta’ ċerti prodotti tal-ħadid fondut li joriġinaw mir-Repubblika tal-Poplu taċ-ĊinaIL-KUNSILL TAL-UNJONI EWROPEA,Wara li kkunsidra t-Trattat li jwaqqaf il-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku'), u b'mod partikolari l-Artikolu 11(3) tiegħu,Wara li kkunsidra l-proposta mressqa mill-Kummissjoni wara li kkonsultat lill-Kumitat Konsultattiv,Billi:A. IL-MIŻURI FIS-SEĦĦ1.  Bir-Regolament tal-Kunsill (KE) Nru 1212/2005, il-Kunsill impona dazju definittiv kontra d-dumping fuq l-importazzjonijiet ta’ ċerti prodotti tal-ħadid fondut li joriġinaw mir-Repubblika tal-Poplu taċ-Ċina (ir-'RPĊ')[2] ('ir-Regolament tal-miżuri definittivi'). Ir-rati ta' dazju individwali kienu jvarjaw minn 0 % sa 37,9 % u l-livell ta' dazju ta' residwu kien stabbilit għal 47,8 %. Offerta ta' impriża konġunta kienet aċċettata minn numru ta' kumpaniji flimkien mal-Kamra tal-Kummerċ Ċiniża għall-Importazzjoni u l-Esportazzjoni ta' Makkinarju u Prodotti Elettroniċi (CCME - China Chamber of Commerce for Import and Export of Machinery and Electronic Products) mid-Deċiżjoni tal-Kummissjoni 2006/109/KE[3] u r-Regolament tal-Kunsill (KE) Nru 268/2006[4]. Fid-dawl ta' diversi rikjesti ġodda minn produtturi esportatuti, ir-Regolament tal-miżuri definittivi kien emendat minn żmien għal żmien – l-aktar reċenti f'April 2009[5].B. IL-BIDU TAL-INVESTIGAZZJONI TA' REVIŻJONI U L-PROĊEDURA2.  Fit-8 ta' Novembru 2007, il-Kummissjoni rċeviet talba għal reviżjoni interim, skont l-Artikolu 11(3) tar-Regolament bażiku. It-talba kienet mibgħuta minn Eurofonte ('l-appikant'), f'isem disa' produtturi Ewropej. L-applikant allega li kien hemm nuqqas ta' ċarezza fl-ambitu tal-miżura kif stipulata fir-Regolament tal-miżuri definittivi. L-applikant allega li l-ambitu tal-prodott għandu jiġi ċċarat safejn jikkonċerna kkastjar magħmul minn ħadid duttili u b’mod partikolari jekk dan it-tip ta’ kkastjar jaqax fi ħdan id-definizzjoni tal-prodott ikkonċernat.3.  Wara li ddeterminat li teżisti evidenza suffiċjenti għall-bidu ta' reviżjoni interim parzjali, u wara li kkonsultat mal-Kumitat Konsultattiv, il-Kummissjoni, permezz ta' avviż ('l-Avviż ta' bidu tar-reviżjoni') ippublikata f' Il-Ġurnal Uffiċjali tal-Unjoni Ewropea [6], bdiet investigazzjoni skont l-Artikolu 11(3) tar-Regolament bażiku. L-investigazzjoni kienet limitata fl-ambitu għad-definizzjoni tal-prodott suġġett għall-miżuri fis-seħħ.4.  Il-Kummissjoni avżat lill-produtturi Komunitarji, lill-importaturi u lill-utenti magħrufa, lir-rappreżentanti tal-pajjiż esportatur kif ukoll lill-esportaturi magħrufa kollha fir-RPĊ bil-bidu tar-reviżjoni. Il-Kummissjoni talbet informazzjoni mill-partijiet imsemmija hawn fuq u minn dawk il-partijiet li ppreżentaw ruħhom fil-limitu taż-żmien stipulat fl-Avviż ta' bidu tar-reviżjoni. Il-Kummissjoni tat ukoll lill-partijiet interessati l-opportunità li jagħtu l-opinjonijiet tagħhom bil-miktub u jitolbu seduta ta’ smigħ.5.  Risposti għall-kwestjonarju kienu mibgħuta minn 15-il produttur Komunitarju, disa' importaturi fil-Komunità mhux relatati ma' produtturi esportaturi Ċiniżi, utent Komunitarju u 17-il produttur esportatur Ċiniż.6.  Fuq talba tagħhom ingħataw seduti ta' smigħ lil sitt partijiet interessati : l-applikant, produttur Komunitarju u erba' importaturi.C. IL-PRODOTT IKKONĊERNAT7.  Il-prodott ikkonċernat, kif definit fl-Artikolu 1 tar-Regolament tal-miżuri definittivi, huwa prodotti tal-ħadid fondut li mhux daqshekk faċli li jinħadem ta' tip użat biex ikopri u/jew jagħti aċċess għal sistemi tal-art jew taħt l-art, u partijiet tagħhom, kemm jekk ikunu maħdumin bil-magni kif ukoll jekk le, miksi, miżbugħ jew iffitjat ma' materjali oħra, minbarra idranti tat-tifi tan-nar, li joriġinaw fir-RPĊ u kklassifikat bil-kodiċi NM 7325 10 50, 7325 10 92 u ex 7325 10 99 (kodiċi Taric 7325 10 99 10).8.  Fid-definizzjoni tal-prodott fl-istess Regolament, speċifikament fil-premessa (18), jissemma li l-ikkastjar hu magħmul minn ħadid griż jew duttili u li minkejja ċerti differenzi msemmija fil-premessi (20) sa (21), fil-premessi (22) sa (29) huwa konkluż li t-tipi kollha ta' kkastjar għandhom l-istess karateristiċi fiżiċi, kimiċi u tekniċi, li għandhom l-istess użu u li jistgħu jkunu kkunsidrati bħala tipi differenti tal-istess prodott.9.  Skont diversi partijiet interessati, it-terminu użat fl-Artikolu 1 tar-Regolament tal-miżuri definittivi biex jiddeskrivi l-prodott suġġett għall-miżuri ("prodotti tal-ħadid fondut li mhux daqshekk faċli li jinħadem") ma jkoprix ikkastjar tal-ħadid duttili. Xi partijiet għamlu referenza għal sottotitolu ieħor tan-NM dwar tubi u fittings tal-pajpijiet ta' ħadid fondut malleabbli (kodiċi ta-NM 7307 19 10) fejn l-Avviż ta' spjegazzjoni tan-Nomenklatura Magħquda ssemmi li ħadid fondut sferiku (ħadid duttili) jista' jinħadem. Kien għaldaqstant allegat li kkastjar tal-ħadid duttili ma kienx kopert mir-Regolament, anke jekk fil-parti deskrittiva ta' dak ir-Regolament kien imsemmi li t-tipi kollha ta' kkastjar jistgħu jkunu kkunsidrati tipi differenti tal-istess prodott.D. IS-SEJBIET TAL-INVESTIGAZZJONI1. Kummenti preliminari10.  Diversi partijiet interessati allegaw li r-reviżjoni tal-ambitu tal-prodott ma tkunx l-investigazzjoni xierqa biex tkun affaċċjata l-kwistjoni msemmija hawn fuq, iżda li l-Kummissjoni għandha tibda jew investigazzjoni ġdida kontra d-dumping skont l-Artikolu 5 tar-Regolament bażiku jew reviżjoni kontra l-ksur skont l-Artikolu 13 tar-Regolament bażiku.11.  Minħabba li l-għan tal-investigazzjoni huwa prinċiparjament l-eżaminar tal-ambitu tal-investigazzjoni oriġinali u t-tibdil, jekk ikun hemm bżonn, tal-parti operattiva skont dan, reviżjoni tal-ambitu tal-prodott skont l-Artikolu 11(3) tar-Regolament bażiku hija l-proċedura adegwata f'dan il-każ partikolari. Kemm investigazzjoni ġdida skont l-Artikolu 5 tar-Regolament bażiku kif ukoll investigazzjoni ta' ksur skont l-Artikolu 13 tar-Regolament bażiku jindirizzaw ċirkostanzi differenti. Din tal-ewwel tista', fost l-oħrajn, tintuża biex tinbeda investigazzjoni għal prodott li ma kienx investigat fl-investigazzjoni oriġinali (pereżempju permezz ta' definizzjoni differenti jew oriġini minn pajjiżi li mhumiex suġġetti għall-miżuri). Din tal-aħħar tista tintuża bħala bażi għal investigazzjoni dwar jekk hemmx ksur fir-rigward tal-prodott suġġett għall-miżuri. Dan iż-żewġ tipi ta' investigazzjoni mhumiex għalhekk adegwati fiċ-ċirkostanzi preżenti.12.  Il-bidu ta' din ir-reviżjoni kien għalhekk intiż biex tkun żgurata l-applikazzjoni xierqa ta' dawn il-miżuri kontra d-dumping.2. L-analiżi tal-investigazzjoni oriġinali13.  Fl-ewwel stadju, l-investigazzjoni oriġinali kienet analizzata biex ikun iddeterminat jekk dik l-investigazzjoni kinitx kopriet bis-sħiħ kemm ikkastjar tal-ħadid griż, kif ukoll dak tal-ħadid fondut duttili.14.  Ta' min jinnota mal-ewwel li fl-Avviż ta' bidu tal-investigazzjon oriġinali[7], il-prodott huwa deskritt bħala "ċerti prodotti tal-ħadid fondut li mhux faċli li jinħadem ta’ tip użat biex jgħatti u/jew jipprovdi dħul f’sistemi mal-art jew taħt il-wiċċ, (…) li joriġinaw fir-Repubblika tal-Poplu taċ-Ċina (...) normalment iddikjarat taħt il-kodiċi tan-NM 7325 10 50, 7325 10 92 u 7325 10 99."15.  Il-kliem "normalment iddikjarat taħt" jagħmluha ċara li l-kodiċi tan-NM imsemmija fl-Avviż ta' bidu kienu – kif normalment ikunu – mogħtija "bħala informazzjoni biss". Għaldaqstant, il-partijiet interessati ma setgħux jassumu li l-prodotti koperti minn dawk il-kodiċi tan-NM biss kienu jiffurmaw parti mill-investigazzzjoni. Barra mill-informazzjoni dwar l-ambitu tal-prodott mogħtija fl-Avviż ta' bidu, l-informazzjoni fil-verżjoni mhux kunfidenzjali tal-ilment oriġinali li kienet aċċessibbli għall-partijiet interessati kollha tal-proċediment u li kienet mibgħuta lill-produturi esportaturi, importaturi, u utenti kollha elenkati fl-ilment kienet tinkludi dettalji ulterjuri.16.  Fil-verżjoni mhux kunfidenzjali tal-ilment, id-definizzjoni tal-prodott ikkonċernat hija eżatt hekk kif ippubblika fl-Avviż ta' bidu. Aktar spjegazzjonijiet ta dik id-deskrizzjoni ġenerali jsegwu fil-punti 3.2-3.7 tal-ilment. Minn diversi elementi f'dawk il-punti huwa ċar li l-ilment kien ikopri prodotti magħmula minn ħadid kemm griż kif ukoll duttili. Pereżempju fil-punt 3.5, jissemma li "l-prodott huwa magħmul minn ħadid fondut li mhux faċli li jinħadem, li jista' jkun griż jew ħadid fondut duttili". Barra minn hekk, il-proċess tal-produzzjoni tal-ikkastjar magħmul minn ħadid fondut kemm griż kif ukoll duttili huwa deskritt fil-punt 3.4. tal-verżjoni mhux kunfidenzjali tal-ilment.17.  Barra minn hekk, ma kien hemm l-ebda indikazzjoni li l-Avviż ta' bidu kien intiż li jkun aktar limitat mill-ambitu tal-ilment.18.  Barra minn hekk, matul l-investgazzjoni oriġinali, id-dejta dwar dumping u ħsara kienet miġbura dwar ikkastjar magħmul minn ħadid fondut kemm griż u kemm duttili. B'mod partikolari, fil-kwestjonarji li ntbagħtu lill-partijiet interessati magħrufa u lil dawk il-partijiet interessati li ppreżentaw ruħhom u talbu kwestjonarju, iż-żewġ tipi kienu inklużi fid-deskrizzjoni tat-tipi ta' prodott li kellu jkun irrappurtat fil-klassifikazzjoni tal-prodott (in-numri ta' kontroll tal-prodott). Għaldaqstant, kien ċar għall-partijiet kollha li kkooperaw li rċevew il-kwestjonarju li l-ikkastjar magħmul mill-ħadid fondut griż u duttili kien kopert mill-investigazzjoni. Barra minn hekk, il-fatt li l-klassfikazzjoni tal-prodott tinkludi ż-żewp tipi tiżgura li s-sejbiet kollha dwar dumping, ħsara, kawża u interess Komunitarju tal-investigazzjoni oriġinali kienu jirreferu għal ikkastjar magħmul minn ħadid fondut griż u duttili.19.  Barra minn dan, it-test tal-iżvelar finali mibgħut lill-partijiet interessati kollha u r-Regolament tal-miżuri definittivi semmew f'diversi punti li l-ikkastjar jista' jkun magħmul minn ħadid fondut griż jew duttili (ara b'mod partikolari l-premessi (18), (20) u (21)). Id-differenzi bejn iż-żewġ tipi ta' kkastjar kienu eżaminati u spjegati (ara l-premessi msemmija aktar 'il fuq). Fl-aħħar nett, il-konklużjoni definita fir-Regolament tal-miżuri definittivi kif stipulat fil-premessa (22) hija li l-investigazzjoni wriet li minkejja d-differenzi f'termini ta' ħadid fondut griż jew duttili, kull tip ta' kkastjar għandu l-istess karatteristiċi bażiċi fiżiċi, kimiċi u tekniċi, għandu l-istess użu u jista' jkun ikkunsidrat bħala tip differenti tal-istess prodott.20.  Fid-dawl ta' dan ta' hawn fuq, wieħed jista' jikkonkludi li l-investigazzjoni oriġinali kopriet kemm ikkastjar tal-ħadid fondut griż u duttili. Anke jekk wieħed jassumi li dan ma kienx ċar bis-sħiħ mill-Avviż ta' bidu waħdu, il-partijiet interessati kellhom diversi possibbiltajiet biex jindunaw li l-investigazzjoni kopriet ikkastjar tal-ħadid fondut griż u duttili, billi dan kien imsemmi fil-verżjoni mhux kunfidenzjali tal-ilment, fil-kwestjonarji u billi dan kien żvelat fl-istadju definittiv lill-partijiet interessati.21.  Wara l-iżvelar tas-sejbiet finali ta' din ir-reviżjoni, parti interessata allegat li l-Avviż ta' bidu tal-investigazzjoni oriġinali kellu jindika l-ambitu tal-prodott b'mod ċar. Billi dan l-Avviż ta' bidu semma biss ikkastjar magħmul minn ħadid fondut mhux malleabbli, importatur ta' kkastjar magħmul minn ħadid fondut malleabbli jista' jkun assigurat li l-prodotti tiegħu ma kinux koperti mill-investigazzjoni u ma kellu l-ebda bżonn jikkonsulta l-verżjoni mhux kunfidenzjali tal-ilment.22.  Fid-dawl tal-kliem tal-Avviż ta' bidu oriġinali wieħed ma jistax jargumenta li kkastjar tal-ħadid fondut duttili kien eskluż b'mod impliċitu jew espliċitu mid-definizzjoni tal-prodott ikkonċernat. L-ewwel nett ta' min jinnota li fl-Avviż ta' bidu oriġinali, l-ewwel paragrafu, jissemma li l-Kummissjoni rċeviet "ilment (...) li jallega li l-importazzjonijiet ta' ċertu kkastjar, li joriġinaw mir-Repubblika tal-Poplu taċ-Ċina (...), qegħdin ikunu l-oġġett ta' dumping u għalhekk qegħdin jikkawżaw ħsara materjali lill-industrija Komunitarja". It-tieni nett, fit-tieni taqsima ("il-prodott") jissemma li l-ikkastjar tal-ħadid fondut mhux malleabbli tat-tip użat biex jgħatti u/jew jagħti aċċess għal sistemi tal-art jew taħt wiċċ l-art se jkunu koperti, iżda mingħajr aktar speċifikazzjoni ta' x'wieħed jista' jifhem b'"mhux malleabbli". Ta' min ifakkar f'dan il-kuntest li l-kodiċi NM msemmija fl-Avviż ta' bidu kienu espliċitament "mogħtija biss għall-informazzjoni" u għaldaqstant wieħed ma setax jargumenta li dawn illimitaw l-ambitu tal-investigazzjoni oriġinali. Għaldaqstant, l-Avviż ta' bidu kien diġà jinkludi elementi li jindikaw lill-importatur jew produttur esportatur dwar ikkastjar magħmul minn ħadid duttili tat-tip użat biex jgħatti jew jagħti aċċess għal sistemi tal-art jew taħt wiċċ l-art li kkastjar duttili seta' jkun kopert mill-investigazzjoni. Fid-dawl ta' dan, dan l-argument huwa miċħud.23.  F'kull każ, anke jekk wieħed jassumi li dan ma kienx il-każ l-Avviż ta' bidu tar-reviżjoni kien ċar dwar il-kwistjoni. Fit-taqsima 3 (il-bażi tar-reviżjoni) dan semma li filwaqt li l-parti deskrittiva tar-Regolament tal-miżuri definittivi kopriet ukoll ikkastjar tal-ħadid fondut duttili, l-ambitu tal-parti operattiva ta' dak ir-Regolament jaf għandha bżonn tkun iċċarata dwar dan il-punt. Dan stieden lill-operaturi kollha b'mod espliċitu biex jagħtu l-opinjoni tagħhom, u jissottomettu kull evidenza bħala appoġġ għal dawn l-opinjonijiet. Madankollu, l-importartur ikkonċernat ma ssottometta l-ebda evidenza li wieħed jew aktar mill-fornituri tiegħu li kien/u suġġett/i għad-dazju ma fehemx/fehmux li l-investigazzjoni oriġinali kienet tkopri wkoll ikkastjar tal-ħadid duttili. F'dan il-kuntest ta' min jinnota li l-Avviż ta' bidu tar-reviżjoni saħaq fit-taqsima 9 li kull parti li jidhrilha hekk tista' titlob reviżjoni oħra skont l-Artikolu 11(3) tar-Regolament bażiku. Madankollu, l-ebda esportatur li l-prodotti tiegħu huma suġġetti għad-dazju ma allega li ma fehemx, matul l-investigazzjoni oriġinali, li l-ikkastjar tal-ħadid duttili kien kopert ukoll, u li, għaldaqstant, issa, hemm bżonn titnieda reviżjoni ulterjuri biex tikkalkula mill-ġdid id-dazju applikabbli għall-prodotti tiegħu, inkluż dawk tal-ħadid duttili.24.  Fid-dawl ta' dan ta' hawn fuq, l-argument tal-parti interessata huwa miċħud.3. Il-paragun bejn ikkastjar tal-ħadid duttili u kkastjar tal-ħadid griż25.  Sabiex ikun iċċarat jekk is-sejbiet fir-rigward ta' kkastjar magħmul minn ħadid fondut griż u duttili kif stipulati fir-Regolament tal-miżuri definittivi kinux fil-fatt korretti, kien eżaminat jekk ikkastjar tal-ħadid duttili u kkastjar tal-ħadid griż kinux ikkunsidrati korrettament bħala bl-istess karatteristiċi fiżiċi, kimiċi u tekniċi u l-istess użi, kif indikat fir-Regolament tal-miżuri definittivi(a) Il-karatteristiċi fiżiċi, kimiċi u tekniċi u l-interkambjabbiltà26.  Fir-rigward tal- karatteristiċi fiżiċi , il-forma finali tal-ikkastjar hija influwenzata mill-għan u l-kundizzjonijiet tal-installazzjoni tal-prodott iżda f'kull każ il-prodott irid ikun konformi mal-istandards fis-seħħ, kif stipulat, fost l-oħrajn, f'EN 1561, EN 1563, EN 124 u EN 1433.27.  Fir-rigward tal- karatteristiċi kimiċi tal-ikkastjar, kemm il-ħadid fondut griż kif ukoll dak duttili huma taħlita ta' ħadid u karbonju. Filwaqt li hemm differenzi minimi fl-istruttura tal-materja prima u anke fil-materjal miżjud matul il-proċess ta' produzzjoni (pereżempju manjeżju) il-prodotti finali ma juru ebda differenza sinifikanti f'dan ir-rigward.28.  Ta' min jinnota li minħabba l-manjeżju miżjud matul il-proċess ta' produzzjoni tal-ħadid duttili, il-mikrostruttura tal-ħadid fondut tinbidel minn forma laqxija/fuljettata (ħadid fondut griż) għal struttura sferika. Terminu aktar preċiż għall-ħadid duttili huwa għalhekk "ħadid fondut sferiku tal-graffit".29.  Fir-rigward tal- karatteristiċi tekniċi , l-investigazzjoni wriet li l-ħadid fondut duttili, bil-kontra tal-ħadid fondut griż, għandu karatteristiċi tekniċi li jippermettu lill-materjal jiflaħ stress ta' ksur akbar u, aktar importanti minn hekk, li jkun deformat b'mod aktar sinifikanti taħt saħħa kompressiva mingħajr ksur, jiġifieri il-ħadid fondut duttili għandu d-duttilità tal-plastik filwaqt li l-ħadid fondut griż jinqasam taħt stress kompressiv, jiġifieri huwa fraġli. L-investigazzjoni wriet ukoll li minkejja din id-differenza, karatteristiċi bażiċi mekkaniċi/tekniċi oħra bħal-laminar, ir-reżistenza għall-użu u l-elastiċità għall-ħadid fondut griż u l-ħadid fondut duttili huma paragunabbli.30.  Barra minn hekk, id-differenzi bejn il-ħadid fondut griż u duttili msemmija hawn fuq jaffettwaw biss id-disinn rikjest tal-ikkastjar (pereżempju jekk hemmx bżonn ta' apparat biex jintrabat), iżda mhux l-utilità tal-ikkastjar għall-għan, li huwa biex jgħatti u/jew jagħti aċċess għal sistemi tal-art jew taħt il-wiċċ.31.  Il-prodotti tal-ħadid fondut użati għall-użu msemmi hawn fuq għanhom jikkonformaw mar-rekwiżiti tal-istandards EN 124 (għatien tat-toqob tal-ispezzjonar u wċuħ tal-kanali) u EN 1433 (spralli tal-kanali). Iż-żewġ standards jispeċifikaw li l-materjal tal-ħadid fondut għandu jkun konformi mar-rekwiżiti ta' EN 1561 jew ta' EN 1563 (jiġifieri ħadid fondut griż jew duttili). Għaldaqstant, il-ħadid fondut kemm griż u kemm duttili huwa konformi mal-istandards, u għalhekk jista' jkun ikkunsidrat interkambjabbli .(b) L-użu finali32.  Il-konsumaturi għandhom il-perċezzjoni li ż-żewġ tipi ta' kkastjar huma l-istess prodott li jintuża biex jgħatti toqob tal-ispezzjonar, jipprovdu aċċess sigur u faċli għal netwerks taħt l-art jew biex jiġbru ilma tal-wiċċ (spralli). Iż-żewġ tipi jipprovdu soluzzjonijiet dejjiema fuq medda twila ta' żmien.(c) Konklużjoni33.  Bħala konsegwenza wieħed jikkonkludi li għalkemm hemm differenzi minimi bejn iż-żewġ tipi tal-prodott, dawn kienu korrettament ikkunsidrati bħala prodott wieħed billi dawn għandhom l-istess karattersitiċi fiżiċi, kimiċi u tekniċi, jintużaw għall-istess għan u huma interkambjabbli. Dan jikkonferma s-sejbiet tal-investigazzjoni oriġinali u l-premessi (18) u (20) – (22) tar-Regolament tal-miżuri definittivi.34.  Wara l-iżvelar finali, diversi partijiet interessati ikkuntestaw dawn is-sejbiet u saħqu li fl-investigazzjoni oriġinali kien diġà konkluż b'mod mhux korrett li l-ikkastjar magħmul minn ħadid fondut griż u duttili għandhom l-istess karatteristiċi u għandhom jitqiesu bħala prodott wieħed għall-għan tal-investigazzjoni. Dawn il-partijiet argumentaw li diversi fatturi jistgħu juru li ż-żewġ tipi ta' kkastjar mhumiex paragunabbli u għandhom jitqiesu bħala prodotti differenti. B'mod partikolari, dawn il-partijiet semmew (i) id-differenzi fil-proċess tal-produzzjoni li jwasslu għal (ii) karattersitiċi fiżiċi, kimiċi u tekniċi kompletament differenti u (iii) struttura differenti tal-ispejjeż u (iv) perċezzjoni differenti tal-konsumatur. Sabiex jappoġġjaw din l-allegazzjoni, diversi opinjonijiet esperti kif ukoll pubblikazzjonijiet f'rivisti professjonali kienu sottomessi lill-Kummissjoni. Dawn l-opinjonijiet tal-esperti ffukaw l-aktar fuq id-differenzi bejn il-ħadid fondut duttili u l-ħadid fondut griż fl-istruttura tal-graffit kif ukoll id-differenzi tekniċi, jiġifieri l-fatt li l-ħadid duttili tista' tinbidillu l-forma taħt stress kompressiv filwaqt li l-ħadid griż jinqasam taħt l-istess kundizzjonijiet.35.  F'dan ir-rigward, ta' min jinnota li din l-investigazzjoni kkonfermat li dawn huma fil-fatt id-differenzi bejn iż-żewġ tipi tal-prodott, jiġifieri l-ikkastjar tal-ħadid fondut griż u l-ikkastjar tal-ħadid fondut duttili. Il-fatt li l-manjeżju huwa miżjud matul il-proċess ta' produzzjoni tal-ikkastjar tal-ħadid fondut duttili jbiddel l-istruttura tal-graffit minn laqxija/fuljettata għal sferika u jagħtiha karatteristiċi mekkaniċi differenti bħal ċerta deformità taħt stress kompressiv. Barra minn dan, l-ikkastjar tal-ħadid fondut duttili normalment għandhom bżonn disinn speċjali biex dawn jintrabtu mal-wiċċ. Madankollu, ta' min jiftakar li hija prattika normali li wieħed jeżamina jekk prodotti jew tipi ta' prodotti għandhomx l-istess karatteristiċi fiżiċi, kimiċi u tekniċi u jintużawx bażikament għall-istess użu biex ikun determinat jekk għandhomx jiffurmaw prodott wieħed għall-għan tal-investigazzjoni kontra d-dumping. Dan ifisser li t-tipi ta' prodott ma għandhomx għalfejn ikunu identiċi f'kull aspett minn perspettiva xjentifika (jew perspettivi oħrajn), iżda li ċerti differenzi jistgħu jkunu aċċettati sakemm il-karatteristiċi bażiċi msemmija hawn fuq huma l-istess. Barra minn dan, ta' min jiftakar li l-proċediment mhuwiex kontra l-importazzjoni tal-materjal innifsu pereżempju ħadid fondut, iżda kontra kkastjar użat biex jgħatti u/jew jagħti aċċess għal sistemi tal-art jew taħt il-wiċċ jew partijiet minnhom . L-insvestigazzjoni kkonfermat li l-ikkastjar tal-ħadid fondut duttili għandu l-istess karattersitiċi bażiċi ta' kkastjar tal-ħadid fondut griż (ara l-argumenti fil-premessi (24)-(30) aktar 'il fuq). Għaldaqstant, l-argument li l-ikkastjar tal-ħadid fondut griż u l-ikkastjar tal-ħadid fondut duttili ma għandhomx l-istess karatteristiċi bażiċi huwa miċħud.4. Spralli tal-kanali36.  Fil-qafas ta' din l-investigazzjoni, żewġ kumpaniji allegaw li s-sistemi ta' drenaġġ koperti mill-istandard EN 1433 ma għandhomx jaqgħu fl-ambitu tal-miżuri. Biex jappoġġjaw l-allegazzjoni tagħhom, il-partijiet interessati semmew li fir-Regolament tal-miżuri definittivi ssemma standard ieħor biss (EN 124) applikabbli għall-għatien tat-toqob tal-ispezzjonar u l-uċuħ tal-kanali, u li l-investigazzjoni oriġinali ffukat b'mod ċar fuq l-għatien tat-toqob tal-ispezzjonar.37.  L-ilmentatur allega li l-Avviż ta' bidu tar-reviżjoni li tistipula l-qafas tar-reviżjoni parzjali interim ma jsemmix il-kwistjoni tal-ispralli tal-kanali u li għalhekk l-argumenti f'dan ir-rigward għandhom ikunu injorati. Dan l-argument huwa madankollu miċħud fid-dawl tal-fatt li l-Avviż ta' bidu tar-reviżjoni stipula ukoll li l-ambitu tal-prodott għandu jkun ikkjarifikat. Il-fatt li ngħatat attenzjoni partikolari lill-kwistjoni jekk ikkastjar tal-ħadid fondut duttili huwiex kopert mill-miżuri ma jeskludix l-analiżi ta' allegazzjonijiet oħrajn dwar l-ambitu tal-prodott.38.  L-ewwel nett kien eżaminat jekk l-ispralli tal-kanali kinux koperti mill-investigazzjoni oriġinali.39.  Kif imsemmi fil-premessa (14), l-Avviż ta' bidu tal-investigazzjoni oriġinali ddeskriva l-prodott ikkonċernat bħala "ċerti prodotti tal-ħadid fondut mhux malleabbli ta’ tip użat biex jgħattu u/jew jipprovdu dħul f’sistemi mal-art jew taħt il-wiċċ, u partijiet ta’ dawn (...)". Billi l-ispralli tal-kanali huma prodotti użati biex jgħattu sistemi mal-art jew taħt il-wiċċ u partijiet minnhom, l-Avviż ta' bidu kellu jinqara li jinkludi spralli tal-kanali bħala tip ta' kkastjar.40.  Barra minn dan, il-verżjoni mhux kunfidenzjali tal-ilment oriġinali espliċitament issemmi li l-prodott ikkonċernat "huwa normalment imsemmi b'referenza għall-użu tiegħu li huwa uċuħ tat-toqob tal-ispezzjonar (jew għatien tat-toqob tal-ispezzjonar), uċuħ tal-kanali jew spralli tal-kanali u kaxxi tal-wiċċ" (ara punt 3.2.). Referenza oħra għall-ispralli tal-kanali bħala parti mill-prodott ikkonċernat tinstab fil-punt 3.5 (id-drenaġġ effiċjenti tal-ilma tal-wiċċ) u 3.6.41.  Barra minn dan, l-ispralli tal-kanali kienu inklużi ukoll fid-deskrizzjoni tat-tipi tal-prodotti li kellhom ikunu rappurtati fil-kwestjonarju (numri ta' kontroll tal-prodott) u l-partijiet kollha li kkooperaw li rċevew il-kwestjonarju kellhom jirrappurtaw il-bejgħ ta' spralli tal-kanali wkoll. Għaldaqstant, is-sejbiet kollha dwar dumping, ħsara, kawża u interess Komunitarju tal-investigazzjoni oriġinali kienu jinkludu wkoll l-ispralli tal-kanali.42.  Barra minn dan, fir-Regolament tal-miżuri definittivi li kien ukoll żvelat lill-partijiet kollha interessati, b'mod partikolari fil-premessi (15)-(17), jissemma li l-ikkastjar huwa prinċipalment magħmul minn qafas li huwa mwaħħal fl-art u għatu jew sprall li jidhol flaxx ma' kull wiċċ. Il-premessa (17) issemmi li l-għatien jew spralli huma disponibbli f'kull forma inkluż forom triangolari, tondi, kaxxi jew rettangolari, u aktar Fuq l-istess tema, fil-premessa (19) jissemma li l-preżentazzjonijiet differenti possibbli ta' kkastjar bħall-għatien tat-toqob tal-ispezzjonar, għatien tal-kanali u kaxxi tal-wiċċ, huma suffiċjentement simili u għalhekk jiffurmaw prodott wieħed fl-ambitu tal-investigazzjoni. Għaldaqstant, il-kliem tar-Regolament tal-miżuri definittivi jindika li l-ispralli tal-kanali kienu inklużi wkoll bħala tip ta' preżentazzjoni possibbli tal-ikkastjar.43.  Bħala konklużjoni, l-ispralli tal-kanali kienu inklużi fl-ambitu tal-prodott tal-investigazzjoni oriġinali, u dan seta' jkun iddeterminat fuq il-bażi ta' dan ta' hawn fuq.44.  Wara l-iżvelar finali, parti interessata allegat li la l-Avviż ta' bidu u lanqas ir-Regolament tal-miżuri definittivi ma kienu ċari fir-rigward tal-inklużjoni tal-ispralli tal-kanali fl-ambitu tal-investigazzjoni. Din il-parti allegat li filwaqt li l-Avviż ta' bidu tal-anqas ma kienx ċar fir-rigward tal-ispralli tal-kanali, il-premessa (16) tar-Regolament tal-miżuri definittivi speċifikat b'mod ċar li l-"ikkastjar għandu jipprovdi aċċess sigur u faċli għall-kamra ta' taħt l-art , kemm għall-iskop ta' spezzjonar fiżiku jew viżwali". Billi s-sistemi tad-drenaġġ lineari ma jippermettux l-aċċess għall-bniedem għal kamra ta' taħt l-art, iżda jservu għall-iskop tal-ilma tad-drenaġġ, huwa ċar li l-ispralli tal-kanali ma kinux koperti.45.  Mhuwiex miċħud li l-ispralli tal-kanali/sistemi tad-drenaġġ lineari li huma normalment magħmula minn kanal tad-drenaġġ u sprall fuqu jservu l-aktar għall-għan tad-drenaġġ tal-ilma minn wiċċ. Madankollu, dawn jippermettu wkoll għal aċċess sigur u faċli għal kamra taħt l-art li, f'dan il-każ, ikun il-kanal tad-drenaġġ. Jekk, pereżempju, il-kanal tad-drenaġġ ikun imblukkat bil-weraq jew oġġetti oħra, persuna tista' wara li terfa' l-isprall, taċċessa il-kanal tad-drenaġġ biex tneħħi l-imblukkar. Anke jekk wieħed jassumi li l-kanal tad-drenaġġ ma jistax ikun ikkunsidrat bħala li jifforma parti mill-kamra taħt l-art billi l-ikkastjar sħiħ jagħti aċċess għaliha, wieħed jista' xorta jargumenta li l-isprall tal-kanal jgħatti kavità lineari fl-art li kienet imħaffra biex tippermetti d-drenaġġ tal-ilma. Qed ikun enfasizzat ukoll li s-sentenza fil-premessa msemmija ssemmi li l-aċċess jista' jkun għall-iskop ta' spezzjoni viżwali li hija bla dubju possibbli fil-każ ta' spralli tal-kanali. Barra minn dan, is-sentenza msemmija minn dik il-parti trid tinqara fil-kuntest, jiġifieri flimkien mal-premessa (15) u l-bidu tal-premessa (16) Kif imsemmi aktar 'il fuq, hemm stipulat li "l-ikkastjar huwa normalment magħmul minn qafas li huwa mwaħħal fl-art, u għatu jew sprall , li jidhol flaxx ma' kull wiċċ użat minn persuni bil-mixi u/jew vetturi u li jiflaħ direttament it-toqol u l-impatt tat-traffiku tal-persuni bil-mixi u/jew vetturi. (...) L-ikkastjar iservi l-għan li jgħatti kamra taħt l-art u jrid jiflaħ il-piż tat-traffiku ta' vetturi bil-mutur u/jew persuni bil-mixi. L-għatu jew sprall irid jibqa' mwaħħal sew fil-qafas sabiex ikun evitat it-tniġġis bl-istorbju, ħsara lill-persuni u lill-vetturi. L-investigazzjoni wriet li l-ispralli tal-kanali huma normalment magħmula minn kanal tad-drenaġġ li huwa mħaffer fl-art, u sprall, li jidhol flaxx ma' kull wiċċ użat minn persuni bil-mixi u/jew vetturi u li jiflaħ direttament it-toqol u l-impatt tat-traffiku tal-persuni bil-mixi u/jew vetturi. Barra minn dan, l-isprall tal-kanal jista' jintuza biex jagħti aċċess u/jew dħul għal kamra taħt l-art u dawn iridu wkoll isostnu l-piż tat-toqol tat-traffiku tal-vetturi bil-mutur u/jew persuni bil-mixi. Għaldaqstant, l-argument li l-ispralli tal-kanali kienu b'mod ċar mhux inklużi huwa miċħud.46.  Fit-tieni stadju, biex ikun ikkjarifikat jekk is-sejbiet dwar spralli tal-kanali kinux korretti, kien eżaminat jekk l-ispralli tal-kanali għandhomx l-istess karatteristiċi fiżiċi u tekniċi bħall-ikkastjar l-ieħor u jekk kinux għalhekk korrettament ikkunsidrati, flimkien mat-tipi l-oħrajn ta' kkastjar, bħala prodott wieħed.47.  L-investigazzjoni kkonfermat li l-ispralli tal-kanali huma kkastjar magħmul minn ħadid fondut griż jew duttili, u li huma ġeneralment magħmula minn qafas imwaħħal fl-art u sprall li joqgħod flaxx ma' kull wiċċ. Il-qafas huwa poġġut direttament fuq il-wiċċ tal-kamra. L-ispralli tal-kanali jintużaw biex jgħattu l-art u jippermettu spezzjoni viżwali.48.  Filwaqt li huwa minnu li l-għan ewlieni tal-ispralli tal-kanali huwa d-drenaġġ tal-wiċċ minn ilma eċċessiv sabiex vetturi u ajruplani jkunu jistgħu jużaw it-triq/runway b'mod sigur, dan ma jeskludix li l-ispralli tal-kanal ma jservux l-għan li jgħattu kamra taħt l-art, kif imsemmi hawn fuq, u jridu wkoll isostnu l-piż tal-vetturi. Barra minn hekk, tipi oħrajn ta' kkastjar (bħal uċuħ tal-kanali), ukoll, għandhom il-funzjoni tad-drenaġġ tal-ilma eċċessiv.49.  Fir-rigward tal-argument tal-istandard nieqes EN 1433 fir-Regolament tal-miżuri definittivi, ta' min jinnota li fil-premessi (26) u (27) saret referenza għal EN 124 fil-prodott simili b'konnessjoni ma' allegazzjoni mill-partijiet interessati li l-ikkastjar magħmul u mibjugħ fir-RPĊ u l-ikkastjar magħmul u mibjugħ mill-industrija Komunitarja mhumiex l-istess. Dan, min-naħa l-oħra, ma jfissirx li l-prodotti koperti minn EN 1433 ma kinux koperti. Ir-referenza (jew nuqqas tagħha) ta' norma EN speċifika f'Regolament hija mogħtija biss għall-informazzjoni, u ma jfissirx li m'hemm l-ebda norma oħra li tista' tkun applikabbli. Barra minn dan, l-istandard EN 1433 kien standard ġdid fiż-żmien tal-perjodu tal-investigazzjoni oriġinali (April 2003 – Marzu 2004), applikabbli minn Awwissu 2003, u kien jeżisti flinkien mal-istandards nazzjonali sa Awwissu 2004. Għaldaqstant, fil-ħin tal-ġbir tad-dejta matul l-investigazzjoni oriġinali, dan l-istandard ma kienx operattiv bis-sħiħ u kien jeżisti flimkien ma' standards oħrajn li jkopru l-istess prodott.50.  Għaldaqstant, huwa kkonfermat li din il-preżentazzjoni partikolari tal-ikkastjar għandha l-istess karattersitiċi fiżiċi, tekniċi u kimiċi ta' għatien oħra ta' toqob tal-ispezzjonar, uċuħ tal-kanali jew kaxxi tal-wiċċ.51.  Fid-dawl ta' dan ta' hawn fuq, huwa kkjarifikat li l-prodotti li jaqgħu taħt EN 1433 kienu suġġetti għall-ambitu tal-prodott u għandhom jibqgħu suġġetti għall-miżuri billi d-differenza misjuba fl-għan prinċipali mhijiex sinifikanti biżżejjed biex tiġġustifika l-esklużjoni ta' din il-forma ta' kkastjar.5. Il-bżonn għal emenda tal-parti operattiva tar-Regolament tal-miżuri definittivi – rimarki finali52.  Fid-dawl tal-analiżi ta' hawn fuq, kien finalment ikkunsidrat xieraq li jkun eżaminat jekk il-kliem tal-Artikolu 1 tar-Regolament tal-miżuri definittivi u l-premessi (18) – (29) ta' dak ir-Regolament kinux f'armonija mas-sejbiet tal-investigazzjoni oriġinali u s-sejbiet ta' hawn fuq. Fi kliem ieħor, il-kwistjoni kienet eżaminata biex ikun identifikat jekk wara kollox kienx hemm bżonn għal emenda tal-parti operattiva tar-Regolament tal-miżuri definittivi, u jekk setax wieħed jargumenta li l-verżjoni kurrenti tal-Artikolu 1 kinitx diġà tkopri b'mod ċar kull tip ta' kkastjar tal-ħadid duttili. F'dan ir-rigward, il-kummenti li waslu minn partijiet interessati fuq il-parti tad-definizzjoni tal-prodott tar-Regolament tal-miżuri definittivi kienu wkoll ikkunsidrati kif xieraq.53.  Ta' min jiftakar li l-Artikolu 1(1) tar-Regolament tal-miżuri definittivi jistipula li l-ikkastjar tal-ħadid fondut "mhux malleabbli" għandu jkun kopert. Ta' min jiftakar ukoll li l-investigazzjoni wriet li l-ħadid fondut duttili għandu d-duttilità tal-plastik (ara l-premessa 30).54.  Il-mistoqsija li għalhekk qamet kienet jekk il-ħadid fondut duttili għandux dejjem ikun ikkunsidrat bħala "mhux malleabbli" minn perspettiva teknika minkejja l-fatt li dan għandu d-duttilità tal-plastik. Fix-xjenza materjali "malleabbiltà" tirreferi għall-abilità tal-materjal li jibdel il-forma taħt stress kompressiv li huwa kkaratterizzat mill-abilità tal-materjal li jifforma folja rqiqa meta jkun imsammar jew imrembel. F'dan il-kuntest kien allegat mill-industrija Komunitarja li l-kunċett ta' kkastjar magħmul minn ħadid fondut "mhux malleabbli" fl-Artikolu 1 tar-Regolament tal-miżuri definittivi jista' jirreferi għall-ikkastjar kollu li mhuwiex magħmul minn ħadid fondut malleabbli, u dan jinkludi kkastjar tal-ħadid fondut griż u ħadid fondut duttili. Kien għalhekk allegat li f'dan is-sens, wieħed jista' jargumenta li anke kkastjar tal-ħadid fondut duttili, meta mqabbel ma' ħadid fondut malleabbli, mhuwiex malleabbli u għalhekk kopert mill-Artikolu 1 tar-Regolament tal-miżuri definittivi mid-dħul fis-seħħ tiegħu.55.  Madankollu, ta' min jinnota li d-duttibbiltà u l-malleabbilità mhux dejjem għandhom korrelazzjoni; pereżempju, id-deheb huwa kemm duttili kif ukoll malleabbli, iżda ċ-ċomb huwa biss malleabbli. Barra minn hekk, matul l-investigazzjoni ta' reviżjoni kienet ipprovduta evidenza li l-ħadid fondut duttili ma jbiddilx biss il-forma taħt stress tensili, iżda wkoll taħt stress kompressiv sa ċertu punt. Għaldaqstnat, minn perspettiva teknika jidher, li l-ħadid fondut duttili ma għandux jitqies bħala mhux malleabbli (f'liema każ ma jkun hemm l-ebda bżonn għal emenda tal-parti operattiva tar-Regolament tal-miżuri definittivi).56.  Madankollu, jibqa' l-fatt li l-ikkastjar tal-ħadid fondut duttili kien kopert mill-investigazzjoni oriġinali. Sabiex tkun eskluża kull ambigwità possibbli fl-interpretazzjoni, ir-Regolament tal-miżuri definittvi għandu jinbidel skont dan. B'mod partikolari, ta' min jiċċara li l-ambitu tal-prodott ikopri kkastjar tal-ħadid fondut mhux malleabbli u tal-ħadid fondut sferiku tal-graffit (ħadid duttili). Barra minn dan kodiċi tan-NM addizzjonali għandu jkun inkluż, jiġifieri kodiċi NM ex 7325 99 10 li jirreferi għal "prodotti oħra tal-fondut tal-ħadid u tal-azzar tal-ħadid fondut malleabbli". Dan kien neċessarju biex ikun żgurat li d-dazju kontra d-dumping li kien meqjus xieraq għal (fost l-oħrajn) dan it-tip ta' kkastjar tal-ħadid fondut duttili matul l-investigazzjoni orġinali issa jibda jsir applikabbli għalih.6. Ir-retroattività57.  Fl-Avviż ta' bidu tar-reviżjoni, il-partijiet interessati kienu espliċitament mistiedna jikkummentaw dwar effett possibbli li r-retroattività tal-konklużjonijiet jista' jkollha. Il-kwistjoni tar-retroattività kienet indirizzata minn diversi partijiet matul is-seduti u fis-sottomissjonijiet. B'mod ġenerali, il-partijiet kollha minbarra l-industrija Komunitarja esprimew in-nuqqas ta' qbil tagħhom mal-applikazjoni tar-retroattività tar-riżultati tar-reviżjoni.58.  F'dan ir-rigward, ta' min jinnota li l-investigazzjoni kurrenti wriet li l-parti operattiva tar-Regolament tal-miżuri definittivi għandha tkun emendata sabiex ikun iċċarat l-ambitu tal-prodott u li għandu jiżdied kodiċi NM addizzjonali. Barra minn dan, jidher li fil-passat, xi operaturi bbażaw l-operat kummerċjali tagħhom fuq is-suppożizzjoni li kkastjar tal-ħadid duttili ma kienx kopert mid-dazju kontra d-dumping. Jekk l-importazzjonijiet fil-Komunità ta' dan l-ikkastjar ikun retroattivament suġġett għad-dazju kontra d-dumping, l-operazzjonijiet ekonomiċi ta' dawk l-operaturi jkunu affettwati b'mod serju. Fid-dawl ta' dawn il-fatturi, jidher aktar xieraq li l-kjarifikazzjoni tal-ambitu tal-prodott għandu jkollha effett esklussivament għall-futur.E. KONKLUŻJONI59.  Fid-dawl tas-sejbiet ta' hawn fuq, huwa kkunsidrat xieraq li r-Regolament (KE) Nru 1212/2005 ikun rivedut sabiex l-ambitu tal-prodott kopert minn dak ir-Regolament ikun iċċarat u biex jiddaħħal li l-ambitu tal-prodott jinkludi ħadid fondut mhux malleabbli u ħadid fondut sferiku tal-graffit (ħadid duttili). Barra minn dan, kodiċi addizjonali NM għandha tkun inkluża jiġifieri kodiċi NM ex 7325 99 1060.  Is-sejbiet u l-proposta kienu żvelati lill-partijiet interessati u l-kummenti tagħhom ikkunsidrati fejn xieraq.ADOTTA DAN IR-REGOLAMENT:Artikolu 1L-Artikolu 1(1) tar-Regolament (KE) Nru 1212/2005 għandu jinbidel b’dan li ġej:"1. B'dan qed ikun impost dazju definittiv kontra d-dumping fuq l-importazzjoni ta' kkastjar tal-ħadid fondut mhux malleabbli u ħadid fondut graffit sferiku (ħadid duttili) tat-tip użat biex jgħatti u/jew jagħti aċċess għal sistemi fl-art jew taħt l-art, u partijiet minnhom, kemm jekk ikunu maħdumin bil-magni u kemm jekk le, miksijin jew miżbugħin jew iffitjati b'materjali oħra, minbarra idranti tat-tifi tan-nar, li joriġinaw mir-Repubblika tal-Poplu taċ-Ċina, bħalissa kklassifikat bil-kodiċi NM 7325 10 50, 7325 10 92, ex 7325 10 99 (kodiċi Taric 7325 10 99 10) u ex 7325 99 10 (kodiċi Taric 7325 99 10 10)."Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p. 1[2] ĠU L 199, 29.7.2005, p. 1[3] ĠU L 47, 17.2.2006, p. 59[4] ĠU L 47, 17,2,2006, p. 3[5] ĠU L 94, 8.4.2009, p. 1.[6] ĠU C 74, 20.3.2008, p. 66.[7] ĠU C 104, 30.4.2004, p. 62.


               IL-KUMMISSJONI EWROPEA
            Brussell, 24.11.2015
            COM(2015) 579 final
            2015/0264(NLE)
            Proposta għal
            REGOLAMENT TAL-KUNSILL
            li jistabbilixxi l-opportunitajiet tas-sajd għall-2016 għal ċerti stokkijiet tal-ħut fil-Baħar l-Iswed

               MEMORANDUM TA’ SPJEGAZZJONI

               1.KUNTEST TAL-PROPOSTA

               Raġunijiet u għanijiet tal-proposta

               Ir-Regolament (UE) Nru 1380/2013 tal-Parlament Ewropew u tal-Kunsill dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE ifittex jiżgura li r-riżorsi akkwatiċi ħajjin huma sfruttati f’kundizzjonijiet ekonomiċi, ambjentali u soċjali sostenibbli.  Għodda importanti f’dan ir-rigward hija l-istabbiliment kull sena tal-opportunitajiet tas-sajd fl-għamla ta’ qabdiet totali permissibbli (Total Allowable Catches/TACs), ta’ kwoti u ta’ limiti tal-isforzi tas-sajd.

               L-għan ta’ din il-proposta huwa l-istabbiliment tal-opportunitajiet tas-sajd għall-Istati Membri għall-2016 fir-rigward tal-iktar stokkijiet kummerċjalment importanti fil-Baħar l-Iswed.

               Kuntest Ġenerali

               L-istokkijiet tal-Baħar l-Iswed sfruttati mill-Bulgarija u mir-Rumanija huma kondiviżi ma’ pajjiżi li mhumiex parti mill-UE, pereżempju, it-Turkija, l-Ukrajna, il-Georgia u l-Federazzjoni Russa. Madankollu ma hemm l-ebda deċiżjoni dwar il-qabdiet totali permissibbli (TACs) fil-livell reġjonali bejn il-pajjiżi tal-UE u dawk li mhumiex tal-UE. Kull sena sa mill-2008, l-Unjoni Ewropea (UE) ilha tistabbilixxi t-TACs awtonomi għall-barbun imperjali u għal-laċċa kaħla sabiex dan jgħin fl-iżgurar li jkunu applikati r-regoli tal-politika komuni tas-sajd (PKS).

               Fil-livell internazzjonali, u peress li s-sehem tal-pajjiżi tal-UE fil-Baħar l-Iswed jirrappreżenta biss 6 % tal-qbid għall-barbun imperjali, il-bżonn li jkun stabbilit programm ta’ rkupru internazzjonali għall-barbun imperjali fil-Baħar l-Iswed kollu kien jikkostitwixxi prijorità tal-Kummissjoni f’dawn l-aħħar snin. Sar progress f’dan ir-rigward fl-aħħar sessjoni annwali tal-Kummissjoni Ġenerali għas-Sajd fil-Mediterran (il-GFCM) li fiha ġiet approvata proposta tal-UE għal miżuri li jevitaw, jiskoraġġixxu u jeliminaw is-sajd IUU għas-sajd tal-barbun imperjali fil-Baħar l-Iswed
                  1
               .

               Skont valutazzjoni xjentifika maħruġa mill-Kumitat Xjentifiku, Tekniku u Ekonomiku għas-Sajd (l-STECF) u l-Kummissjoni Ġenerali għas-Sajd fil-Mediterran (il-GFCM), l-istokk fl-2014 tal-mazzola griża fil-Baħar l-Iswed ġie kklassifikat li qed jiġi sfruttat b’mod li mhuwiex sostenibbli u li huwa f’riskju ta’ kollass. Il-mazzola griża hija speċi b’ħajja twila, li timmatura tard, u għandha fekondità baxxa, li jfisser li l-istokk ikun limitat ħafna fil-kapaċità tiegħu biex jirkupra malajr wara li jiġi eżawrit. Il-ħatt l-art tal-mazzola griża tal-Baħar l-Iswed kollu naqas b’mod stabbli u drammatiku mill-bidu tas-serje tal-ħatt l-art irrappurtat, minn aktar minn 6,000 tunnellata fl-1989 għal 80 tunnellata fl-2013. L-ewwel pass biex tirkupra l-popolazzjoni tal-mazzola griża kien l-adozzjoni tar-Rakkomandazzjoni tal-Kummissjoni Ġenerali għas-Sajd fil-Mediterran dwar miżuri ta’ ġestjoni għall-mazzola griża fil-Baħar l-Iswed
                  2
               . Fid-dawl tas-sitwazzjoni inkwetanti ta’ dan l-istokk, li jista’ jkun f’xifer ta’ kollass, huma proposti opportunitajiet tas-sajd fil-forma ta’ limitu ta’ qbid.

               Il-Komunikazzjoni tal-Kummissjoni fuq il-konsultazzjoni dwar l-opportunitajiet tas-sajd fl-2016 (COM(2015) 239 final), tiddeskrivi l-kuntest tal-proposta.

               L-opportunitajiet tas-sajd f’din il-proposta huma mmarkati bħala “pm” (pro memoria). Dan huwa minħabba l-fatt li l-parir dwar l-istokkijiet tal-Baħar l-Iswed mhux se jkun disponibbli sa meta l-proposta hi skedata għall-adozzjoni. Il-parir xjentifiku dwar l-opportunitajiet tas-sajd fl-2016 fil-Baħar l-Iswed se jingħata mill-Kumitat Xjentifiku, Tekniku u Ekonomiku għas-Sajd matul is-sessjoni plenarja li se ssir mit-28 ta’ Settembru sat-2 ta’ Ottubru 2015. Il-proposta trid tiġi aġġornata hekk kif il-parir isir disponibbli.

               Dispożizzjonijiet eżistenti fil-qasam tal-proposta

               L-opportunitajiet tas-sajd u l-mod li bih huma allokati lill-Istati Membri huma rregolati kull sena. L-aħħar att legali ta’ dan it-tip huwa r-Regolament tal-Kunsill (UE) Nru 2015/106
                  3
                tad-19 ta’ Jannar 2015 li jistabbilixxi l-opportunitajiet tas-sajd għall-2015 għal ċerti stokkijiet ta’ ħut applikabbli fil-Baħar l-Iswed.

               Minbarra l-opportunitajiet tas-sajd annwali, għandhom jissemmew il-miżuri rilevanti li ġejjin għas-sajd tal-Baħar l-Iswed koperti fil-proposta:

               –Id-daqsijiet minimi ta’ konservazzjoni u d-daqsijiet minimi tax-xbieki fir-rigward tas-sajd tal-barbun imperjali fil-Baħar l-Iswed huma stabbiliti bir-Regolament (UE) Nru 227/2013 tal-Parlament Ewropew u tal-Kunsill tat-13 ta’ Marzu 2013
                  4
                li jemenda r-Regolament tal-Kunsill (KE) Nru 850/98 dwar il-konservazzjoni ta’ riżorsi tas-sajd permezz ta’ miżuri tekniċi għall-protezzjoni ta’ żgħar ta’ organiżmi tal-baħar u r-Regolament tal- Kunsill (KE) Nru 1434/98 li jispeċifika l-kondizzjonijiet li taħthom jistgħu jinħattu l-aringi għal skopijiet industrijali li mhux għall-konsum dirett tal-bniedem.

               –Ir-Rakkomandazzjoni GFCM/37/2013/2 li tistabbilixxi sett ta’ standards minimi għal għeżula tal-qiegħ tas-sajd għall-barbun imperjali u għall-konservazzjoni taċ-ċetaċji fil-Baħar l-Iswed adottata mill-Kummissjoni Ġenerali tas-Sajd għall-Mediterran (GFCM) fis-37 sessjoni tagħha (Split, Mejju 2013).

               –Ir-Rakkomandazzjoni GFCM/39/2015/3 li tistabbilixxi sett ta’ miżuri li jevitaw, jiskoraġġixxu u jeliminaw is-sajd illegali, mhux irrappurtat u mhux irregolat għas-sajd tal-barbun imperjali fil-Baħar l-Iswed adottata mill-Kummissjoni Ġenerali għas-Sajd fil-Mediterran (GFCM) fid-39 sessjoni tagħha (Milan, Mejju 2015).

               –Ir-Rakkomandazzjoni GFCM/39/2015/4 li tistabbilixxi sett ta’ miżuri li jevitaw, jiskoraġġixxu u jeliminaw is-sajd illegali, mhux irrappurtat u mhux irregolat għas-sajd tal-barbun imperjali fil-Baħar l-Iswed adottata mill-Kummissjoni Ġenerali għas-Sajd fil-Mediterran (GFCM) fid-39 sessjoni tagħha (Milan, Mejju 2015).

               Konsistenza ma’ politiki u ma’ għanijiet oħra tal-UE

               Il-miżuri proposti huma konformi mal-għanijiet u r-regoli tal-Politika Komuni tas-Sajd u huma konsistenti mal-politika tal-Unjoni dwar l-iżvilupp sostenibbli.

               2.RIŻULTATI TAL-KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT

               Ġbir u użu tal-għarfien espert

               L-organizzazzjonijiet/esperti ewlenin ikkonsultati

               L-organizzazzjoni xjentifika kkonsultata hija l-Kumitat Xjentifiku, Tekniku u Ekonomiku għas-Sajd (l-STECF).

               Kull sena, l-Unjoni titlob lill-STECF għal parir xjentifiku dwar il-qagħda ta’ stokkijiet importanti tal-ħut. L-STECF jagħti l-parir tiegħu billi jsegwi termini ta’ referenza li jirċievi mingħand il-Kummissjoni. Il-parir li se jingħata f’Ottubru 2015 ikopri l-istokkijiet kollha tal-Baħar l-Iswed li għalihom huma proposti t-TACs.

               L-għan aħħari tal-Unjoni huwa li ġġib u żżomm l-istokkijiet f’livelli li jistgħu jwasslu r-Rendiment Massimu Sostenibbli (Maximum Sustainable Yield/MSY). Dan l-għan ġie inkorporat b’mod espliċitu fir-Regolament (UE) Nru 1380/2013 (magħruf  bħala r-Regolament bażiku il-ġdid tal-PKS). L-Artikolu 2(2) ta’ dak ir-Regolament jistipula li dan l-oġġettiv “fejn hu possibbli”, għandu jintlaħaq sal-2015, u [...] “sa mhux iktar tard mill-2020 għall-istokkijiet kollha”. Dan jirrifletti l-impenn li ttieħed mill-Unjoni fir-rigward tal-konklużjonijiet tas-Samit Dinji tal-2002 dwar l-Iżvilupp Sostenibbli li sar f’Johannesburg u l-Pjan ta’ Implimentazzjoni marbut miegħu.

               Konsultazzjoni mal-partijiet interessati

               Il-partijiet interessati ġew ikkonsultati permezz tal-Komunikazzjoni tal-Kummissjoni fuq il-Konsultazzjoni dwar l-opportunitajiet tas-sajd għall-2016. Il-bażi xjentifika għall-proposta se tingħata mill-STECF. Ir-rapporti kollha tal-STECF huma disponibbli fuq is-sit web tad-DĠ MARE.

               Valutazzjoni tal-impatt

               Abbażi tal-parir xjentifiku, il-miżuri proposti se jirriżultaw f’bidla fl-opportunitajiet tas-sajd fir-rigward tal-volumi tal-qbid għall-bastimenti tal-UE fil-Baħar l-Iswed.

               Il-proposta ma tirriflettix biss tħassib għal żmien qasir iżda hija wkoll parti minn approċċ aktar fit-tul li matulu l-livell tas-sajd jiġi adattat gradwalment għal livelli ta’ sostenibbiltà fit-tul.

               Għaldaqstant, l-approċċ meħud fil-proposta jista’ jwassal għal tnaqqis fl-isforz tas-sajd fi żmien medju sa aktar fit-tul, u li fit-tul jista’ jwassal għal kwoti stabbli jew dejjem jiżdiedu. Il-konsegwenzi tal-approċċ fit-tul huma mistennija jkollhom impatt imnaqqas fuq l-ambjent minħabba l-adattament fl-isforz tas-sajd u minħabba l-istess ammont jew ammont akbar ta’ ħatt l-art . Is-sostenibbiltà tal-attivitajiet tas-sajd se tiżdied fuq żmien twil.

               3.ELEMENTI LEGALI TAL-PROPOSTA

               Sommarju tal-azzjoni proposta

               Il-proposta tistabbilixxi l-limiti tal-qbid applikabbli għas-sajd tal-Unjoni fil-Baħar l-Iswed sabiex jintlaħaq l-għan tal-Politika Komuni tas-Sajd li jiġi żgurat sajd f’livelli li huma bijoloġikament, ekonomikament u soċjalment sostenibbli.

               Bażi legali

               Il-bażi legali għal din il-proposta huwa l-Artikolu 43(3) tat-Trattat dwar il-Funzjonament tal-Unjoni Ewropea (TFUE).

               L-obbligi tal-Unjoni għall-isfruttar sostenibbli tar-riżorsi akkwatiċi ħajjin jirriżultaw mill-obbligi stipulati fl-Artikolu 2 tar-Regolament (UE) Nru 1380/2013.

               Prinċipju ta’ sussidjarjetà

               Il-proposta hija fil-kompetenza esklussiva tal-Unjoni kif imsemmi fl-Artikolu 3(1)(d) tat-TFUE. Għalhekk, il-prinċipju tas-sussidjarjetà ma japplikax.

               Prinċipju ta’ proporzjonalità

               Il-proposta hija konformi mal-prinċipju tal-proporzjonalità għar-raġuni li ġejja:

               Il-Politika Komuni tas-Sajd hija politika komuni. Skont l-Artikolu 43(3) tat-TFUE hija r-responsabbiltà tal-Kunsill li jadotta l-miżuri dwar l-istabbiliment u l-allokazzjoni tal-opportunitajiet tas-sajd.

               Ir-Regolament tal-Kunsill propost jalloka l-opportunitajiet tas-sajd lill-Istati Membri. B’kont meħud tal-Artikolu 16(6) u (7) u tal-Artikolu 17 tar-Regolament (UE) Nru 1380/2013, kull Stati Membru huwa liberu li jalloka dawn l-opportunitajiet lil bastimenti li jtajru l-bandiera tiegħu skont kif jidhirlu xieraq. Għalhekk, l-Istati Membri għandhom spazju kemm iridu biex jimmanuvraw dwar deċiżjonijiet relatati mal-mudell soċjali/ekonomiku tal-għażla tagħhom biex jisfruttaw l-opportunitajiet tas-sajd allokati lilhom.

               Il-proposta ma għandha l-ebda implikazzjoni finanzjarja ġdida għall-Istati Membri. Dan ir-Regolament jiġi adottat mill-Kunsill kull sena, u l-mezzi pubbliċi u privati biex jiġi implimentat diġà jeżistu.

               Għażla tal-istrumenti

               L-istrumenti proposti: Regolament.

               Din hija proposta għall-ġestjoni tas-sajd abbażi tal-Artikolu 43(3) tat-TFUE u skont l-Artikolu 16 tar-Regolament tal-Kunsill (KE) Nru 1380/2013.

               4.IMPLIKAZZJONIJIET BAĠITARJI

               Il-proposta ma għandhiex implikazzjonijiet għall-baġit tal-Unjoni.

               5.ELEMENTI FAKULTATTIVI

               Simplifikazzjoni

               Il-proposta tipprovdi aktar għas-simplifikazzjoni tal-proċeduri amministrattivi għall-awtoritajiet pubbliċi (tal-UE jew nazzjonali), minħabba li fiha dispożizzjonijiet simili għal dawk tar-Regolament tal-Kunsill (UE) Nru 2015/106
                  5
               .

               Klawsola ta’ analiżi/reviżjoni/terminazzjoni awtomatika

               Il-proposta tikkonċerna Regolament annwali għall-2016 u għalhekk ma tinkludix klawsola ta’ reviżjoni.

               Spjega Dettaljata

               Il-proposta tistabbilixxi l-opportunitajiet tas-sajd għall-2016 għal ċerti stokkijiet jew gruppi ta’ stokkijiet għas-sajd tal-Istati Membri fil-Baħar l-Iswed.

               L-obbligu ta’ ħatt l-art għall-istokkijiet maqbuda f’ċerti attivitajiet tas-sajd se jkun applikabbli mill-1 ta’ Jannar 2015. Fil-Baħar l-Iswed dan is-sajd ikopri s-sajd pelaġiku żgħir, jiġifieri s-sajd għal-laċċa kaħla, li huwa wieħed mill-istokkijiet li huma kkontrollati mit-TACs u l-kwoti f’dan ir-Regolament.

               Bl-introduzzjoni tal-obbligu ta’ ħatt l-art, skont l-Artikolu 16(2) tar-Regolament (UE) Nru 1380/2013, l-opportunitajiet tas-sajd proposti jirriflettu l-bidla mill-ammont li nħatt l-art għall-ammont maqbud. Dan isir abbażi tal-parir xjentifiku mogħti għall-istokkijiet tal-ħut fis-sajd, kif imsemmi fl-Artikolu 15(1) tar-Regolament (UE) Nru 1380/2013. L-opportunitajiet tas-sajd għandhom jiġu stabbiliti wkoll skont l-Artikoli 16(1) (li jirreferi għall-prinċipju tal-istabbiltà relattiva) u 16(4) (li jirreferi għall-objettivi tal-Politika Komuni tas-Sajd u għar-regoli previsti għall-pjanijiet pluriennali) ta’ dak ir-Regolament. Iċ-ċifri proposti jirriflettu l-parir xjentifiku u l-qafas għall-istabbiliment tat-TACs u l-kwoti li jinsabu fil-Komunikazzjoni tal-Kummissjoni fuq il-Konsultazzjoni dwar l-opportunitajiet tas-sajd għall-2016.

               Billi l-intenzjoni tal-Kummissjoni hija li tiżgura l-użu sostenibbli tar-riżorsi tas-sajd f’konformità mal-politika u mal-impenji internazzjonali tal-Unjoni filwaqt li l-opportunitajiet tas-sajd jinżammu stabbli, safejn huwa prattiku l-varjazzjonijiet annwali fit-TACs huma limitati sabiex jitqies l-istatus ta’ stokk partikolari.

               It-TACs u l-kwoti allokati lill-Istati Membri jinsabu fl-Anness I tar-Regolament propost.

               Skont l-Artikolu 2 tar-Regolament tal-Kunsill(KE) Nru 847/96
                  6
               , huwa propost li l-Artikoli 3 u 4 ma japplikawx għall-istokkijiet koperti minn dan ir-Regolament. Madankollu, skont l-Artikolu 15(9) tar-Regolament (UE) Nru 1380/2013 il-flessibbiltà ta’ sena b’sena stipulata fl-istess Artikolu tapplika għall-istokkijiet koperti bl-obbligu ta’ ħatt l-art.

               2015/0264 (NLE)

               Proposta għal

               REGOLAMENT TAL-KUNSILL

               li jistabbilixxi l-opportunitajiet tas-sajd għall-2016 għal ċerti stokkijiet tal-ħut fil-Baħar l-Iswed

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)L-Artikolu 43(3) tat-Trattat jistipula li l-Kunsill, fuq proposta mill-Kummissjoni, għandu jadotta miżuri dwar l-iffissar u l-allokazzjoni ta’ opportunitajiet tas-sajd.

               (2)Ir-Regolament(UE) Nru 1380/2013 tal-Parlament Ewropew u tal-Kunsill
                  7
                jeżiġi li jiġu adottati miżuri ta’ konservazzjoni filwaqt li jittieħed kont tal-pariri xjentifiċi, tekniċi u ekonomiċi disponibbli, inklużi, fejn ikunu rilevanti, rapporti mfassla mill-Kumitat Xjentifiku, Tekniku u Ekonomiku għas-Sajd (l-STECF).

               (3)Il-Kunsill għandu d-dmir li jadotta miżuri dwar l-iffissar u l-allokazzjoni tal-opportunitajiet tas-sajd skont is-sajd jew il-grupp tas-sajd fil-Baħar l-Iswed, inklużi ċerti kundizzjonijiet li huma funzjonalment marbuta magħhom, kif xieraq. Skont l-Artikolu 16(1) u (4) tar-Regolament (UE) Nru 1380/2013, l-opportunitajiet tas-sajd għandhom jiġu mqassma fost l-Istati Membri b’tali mod li tiġi żgurata l-istabbiltà relattiva tal-attivitajiet tas-sajd ta’ kull Stat Membru għal kull stokk ta’ ħut jew żona tas-sajd u skont l-objettivi tal-Politika Komuni tas-Sajd stabbiliti fl-Artikolu 2(2) tal-istess Regolament.

               (4)Il-qabdiet totali permissibbli (TACs) għandhom jiġu stabbiliti abbażi tal-parir xjentifiku disponibbli, b’kunsiderazzjoni ta’ aspetti bijoloġiċi u soċjoekonomiċi filwaqt li jiżguraw trattament ġust bejn is-setturi tas-sajd, kif ukoll fid-dawl tal-opinjonijiet espressi matul il-konsultazzjoni mal-partijiet ikkonċernati.

               (5)Għas-sajd tal-laċċa kaħla, l-obbligu ta’ ħatt l-art imsemmi fl-Artikolu 15(1) tar-Regolament (UE) Nru 1380/2013 japplika mill-1 ta’ Jannar 2015. L-Artikolu 16(2) ta’ dak ir-Regolament jistipula li, meta jiddaħħal l-obbligu ta’ ħatt l-art rigward stokk tas-sajd, l-opportunitajiet tas-sajd iridu jiġu stabbiliti billi tiġi kkunsidrata l-bidla minn opportunitajiet tas-sajd li jirriflettu l-ħatt l-art għall-istabbiliment tal-opportunitajiet tas-sajd li jirriflettu l-qabdiet.

               (6)Fil-laqgħa annwali tagħha fl-2015, il-Kummissjoni Ġenerali għas-Sajd fil-Mediterran adottat ir-Rakkomandazzjoni GFCM/39/2015/4 li tistabbilixxi miżuri ta’ ġestjoni għall-mazzola griża fil-Baħar l-Iswed. Fid-dawl tas-sitwazzjoni inkwetanti ta’ dan l-istokk, li jista’ jkun f’xifer ta’ kollass, u qabel ma l-miżuri ta’ ġestjoni tal-Kummissjoni Ġenerali għas-Sajd fil-Mediterran isiru kompletament effettivi, jeħtieġ li jinkludi opportunitajiet tas-sajd għall-mazzola griża f’dan ir-Regolament.

               (7)L-użu tal-opportunitajiet tas-sajd kif stabbiliti f’dan ir-Regolament għandu jkun soġġett għar-Regolament tal-Kunsill (KE) Nru 1224/2009
                  8
                u b’mod partikolari għall-Artikoli 33 u 34 ta’ dak ir-Regolament, fir-rigward tar-reġistrazzjoni tal-qabdiet u tan-notifika tad-dejta dwar l-eżawriment tal-opportunitajiet tas-sajd. Għalhekk, jeħtieġ li jkunu speċifikati l-kodiċijiet li l-Istati Membri għandhom jużaw meta jibagħtu dejta lill-Kummissjoni dwar il-ħatt l-art tal-istokkijiet soġġetti għal dan ir-Regolament.

               (8)F’konformità mal-Artikolu 2 tar-Regolament tal-Kunsill (KE) Nru 847/96
                  9
               , meta jiġu stabbiliti t-TACs, il-Kunsill għandu jiddeċiedi għal liema stokkijiet ma japplikawx l-Artikoli 3 u 4, b’mod partikolari abbażi tal-istatus bijoloġiku tal-istokkijiet.

                (9)Sabiex tkun evitata l-interruzzjoni tal-attivitajiet tas-sajd u sabiex jiġi żgurat l-għajxien tas-sajjieda tal-Unjoni, huwa importanti li fl-1 ta’ Jannar 2016 jinfetħu t-tipi tas-sajd inkwistjoni fil-Baħar l-Iswed. Għal raġunijiet ta’ urġenza, dan ir-Regolament għandu jidħol fis-seħħ immedjatament wara l-pubblikazzjoni tiegħu.

               ADOTTA DAN IR-REGOLAMENT:

               KAPITOLU I
                  Suġġett, kamp ta’ applikazzjoni u definizzjonijiet

               Artikolu 1
               Suġġett

               Dan ir-Regolament jistabbilixxi l-opportunitajiet tas-sajd għall-2016 għall-istokkijiet tal-ħut tal-ispeċijiet li ġejjin fil-Baħar l-Iswed.

               (a)Barbun Imperjali (Psetta maxima)

               (b)Laċċa kaħla (Sprattus sprattus)

               (c)Mazzola tax-xewka (Squalus acanthias).

               Artikolu 2
               Kamp ta’ applikazzjoni

               Dan ir-Regolament japplika għall-bastimenti tas-sajd tal-Unjoni li joperaw fil-Baħar l-Iswed.

               Artikolu 3
               Definizzjonijiet

               Għall-finijiet ta’ dan ir-Regolament, japplikaw id-definizzjonijiet li ġejjin:

               (a)“GFCM” tfisser il-Kummissjoni Ġenerali għas-Sajd fil-Mediterran;

               (b)“Il-Baħar l-Iswed” tfisser is-subżona ġeografika 29 kif definita fl-Anness I tar-Regolament (UE) Nru 1343/2011 tal-Parlament Ewropew u tal-Kunsill
                  10
               ;

               (c)“bastiment tas-sajd” tfisser kull bastiment mgħammar għall-użu kummerċjali tar-riżorsi bijoloġiċi tal-baħar;

               (d)“bastiment tas-sajd tal-Unjoni”  tfisser bastiment li jtajjar il-bandiera ta’ Stat Membru u li jkun irreġistrat fl-Unjoni;

               (e)
                     “stokk” tfisser riżorsa bijoloġika tal-baħar li tkun tinsab f’żona ta’ ġestjoni partikolari;

               (f)        “qabda totali permissibbli” (TAC) tfisser:

               (i) fis-sajd soġġett għall-obbligu ta’ ħatt l-art imsemmi fl-Artikolu 15 tar-Regolament (UE) Nru 1380/2013, il-kwantità li tista’ tinqabad minn kull stokk kull sena;

               (ii) fis-sajd l-oħra kollha, il-kwantità li tista’ tinħatt minn kull stokk kull sena;

                (g)“kwota” tfisser proporzjon tat-TAC allokat lill-Unjoni, lil Stat Membru jew lil pajjiż terz.

               KAPITOLU II
                  Opportunitajiet tas-sajd

               Artikolu 4
               TACs u allokazzjoni

               It-TACs għall-bastimenti tal-UE, l-allokazzjoni ta’ tali TACs fost l-Istati Membri, u l-kundizzjonijiet funzjonalment marbuta magħhom, fejn xieraq, huma stabbiliti fl-Anness.

               Artikolu 5
               Dispożizzjonijiet speċjali dwar l-allokazzjonijiet

               L-allokazzjoni ta’ opportunitajiet tas-sajd fost l-Istati Membri kif stabbiliti f’dan ir-Regolament għandha tkun mingħajr preġudizzju għal:

               (a)skambji magħmula skont l-Artikolu 16(8) tar-Regolament (UE) Nru 1380/2013;

               (b)tnaqqis u riallokazzjonijiet magħmula skont l-Artikolu 37 tar-Regolament (KE) Nru 1224/2009;

               (c)ħatt l-art addizzjonali permess bl-Artikolu 15(9) tar-Regolament (KE) Nru 1380/2013;

               (d)kwantitajiet trasferiti f’konformità mal-Artikolu 15(9) tar-Regolament (UE) Nru 1380/2013;

               (e)tnaqqis magħmul skont l-Artikoli 105 u 107 tar-Regolament (KE) Nru 1224/2009.

               Artikolu 6
               Kundizzjonijiet għall-ħatt l-art tal-qabdiet u tal-qabdiet inċidentali mhux suġġetti għall-obbligu ta’ ħatt l-art

               Il-qabdiet u l-qabdiet inċidentali tal-barbun tat-tbajja’ għandhom jinżammu abbord jew jinħattu l-art biss jekk il-qabdiet isiru minn bastimenti tas-sajd tal-Unjoni li jtajru l-bandiera ta’ Stat Membru li għandu kwota, liema kwota ma tkunx eżawrita.

               KAPITOLU III
                  Dispożizzjonijiet finali

               Artikolu 7
               Trażmissjoni tad-dejta

               Fejn, skont l-Artikoli 33 u 34 tar-Regolament (KE) Nru 1224/2009, l-Istati Membri jibagħtu dejta lill-Kummissjoni relatata mal-ħatt l-art ta’ kwantitajiet ta’ stokkijiet maqbuda, huma għandhom jużaw il-kodiċijiet tal-istokkijiet stabbiliti fl-Anness ta’ dan ir-Regolament.

               Artikolu 8
               Dħul fis-seħħ

               Dan ir-Regolament jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Japplika mill-1 ta’ Jannar 2016.

               Dan ir-Regolament jorbot fl-intier tiegħu u japplika direttament fl-Istati Membri kollha.

               Magħmul fi Brussell,

                     Għall-Kunsill

                     Il-President

                     (1)
                  Ir-Rakkomandazzjoni GFCM/39/2015/3 li tistabbilixxi sett ta’ miżuri li jevitaw, jiskoraġġixxu u jeliminaw is-sajd illegali, mhux irrappurtat u mhux irregolat għas-sajd tal-barbun imperjali fil-Baħar l-Iswed adottata mill-Kummissjoni Ġenerali għas-Sajd fil-Mediterran (GFCM) fid-39 sessjoni tagħha (Milan, Mejju 2015).

                     (2)
                  Ir-Rakkomandazzjoni GFCM/39/2015/4 li tistabbilixxi sett ta’ miżuri li jevitaw, jiskoraġġixxu u jeliminaw is-sajd illegali, mhux irrappurtat u mhux irregolat għas-sajd tal-barbun imperjali fil-Baħar l-Iswed adottata mill-Kummissjoni Ġenerali għas-Sajd fil-Mediterran (GFCM) fid-39 sessjoni tagħha (Milan, Mejju 2015).

                     (3)
                  ĠU L 19, 19.01.2015, p. 1.

                     (4)
                  ĠU L 78, 20.3.2013, p. 1.

                     (5)
                  Ir-Regolament tal-Kunsill (UE) Nru 2015/106 tad-19 ta’ Jannar 2015 li jistabbilixxi għall-2015 l-opportunitajiet tas-sajd għal ċerti stokkijiet ta’ ħut u gruppi ta’ stokkijiet ta’ ħut fil-Baħar l-iswed

                     (6)
                  Ir-Regolament tal-Kunsill (KE) Nru 847/96 tas-6 ta’ Mejju 1996 li jintroduċi kondizzjonijiet addizzjonali għal tmexxija minn sena għal sena tal-TAC u l-kwoti (ĠU L 115, 9.5.1996, p. 3).

                     (7)
                  Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).

                     (8)
                  Ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343, 22.12.2009, p. 1).

                     (9)
                  Ir-Regolament tal-Kunsill (KE) Nru 847/96 tas-6 ta’ Mejju 1996 li jintroduċi kondizzjonijiet addizzjonali għal tmexxija minn sena għal sena tal-TAC u l-kwoti (ĠU L 115, 9.5.1996, p. 3..

                     (10)
                  Ir-Regolament (UE) Nru 1343/2011 tal-Parlament Ewropew u tal-Kunsill tat-13 ta’ Diċembru 2011 dwar ċerti dispożizzjonijiet għas-sajd fiż-żona tal-Ftehim tal-GFCM (il-Kummissjoni Ġenerali tas-Sajd għall-Baħar Mediterran) u li jemenda r-Regolament tal-Kunsill (KE) Nru 1967/2006 dwar miżuri ta’ ġestjoni għall-isfruttament sostenibbli ta’ riżorsi tas-sajd fil-Baħar Mediterran (ĠU L 347, 30.12.2011, p. 44).

    ---documentbreak---

               IL-KUMMISSJONI EWROPEA
            Brussell, 24.11.2015
            COM(2015) 579 final
            ANNESS
            tal-Proposta għal Regolament tal-Kunsill li jistabbilixxi l-opportunitajiet tas-sajd għall-2016 għal ċerti stokkijiet tal-ħut fil-Baħar l-Iswed

               ANNESS

               TACs APPLIKABBLI GĦALL-BASTIMENTI TAS-SAJD TAL-UNJONI F’ŻONI FEJN JEŻISTU T-TACs SKONT L-ISPEĊI U SKONT IŻ-ŻONA

               It-tabelli li ġejjin jistabbilixxu t-TACs u l-kwoti (f’tunnellati ta’ piż ħaj, ħlief fejn huwa speċifikat mod ieħor) skont l-istokk, u l-kundizzjonijiet marbuta magħhom b’mod funzjonali.

               L-istokkijiet tal-ħut huma msemmija skont l-ordni alfabetiku tal-ismijiet tal-ispeċijiet bil-Latin. Għall-finijiet ta’ dan ir-Regolament, it-tabella ta’ ekwivalenza tal-ismijiet bil-Latin mal-ismijiet komuni tidher hawn taħt:

                        Isem xjentifiku

                        Kodiċi Alpha-3

                        Isem Komuni

                        Psetta maxima

                        TUR

                        Barbun imperjali

                        Sprattus sprattus

                        SPR

                        Laċċa kaħla

                        Squalus acanthias

                        DGS

                        Mazzola griża

                        Speċi:

                        Barbun imperjali

                        Żona:

                        L-ilmijiet tal-Unjoni fil-Baħar l-Iswed

                        Psetta maxima

                        TUR/F37.4.2.C.

                        Il-Bulgarija

                         0

                        (*)

                        TAC Analitika

                        L-Artikolu 3 tar-Regolament (KE) Nru 847/96 ma japplikax.

                        L-Artikolu 4 tar-Regolament (KE) Nru 847/96 ma japplikax.

                        Ir-Rumanija

                         0

                        (*)

                        L-Unjoni

                         0

                        (*)

                        TAC

                        Mhux rilevanti

                        _________

                         (*) L-ebda attività tas-sajd inkluż it-trażbord, it-teħid abbord, il-ħatt l-art u l-ewwel bejgħ mhi permessa mill-15 ta’ April sal-15 ta’ Ġunju 2016.

                        Speċi:

                        Laċċa kaħla

                        Żona:

                        L-ilmijiet tal-Unjoni fil-Baħar l-Iswed

                        Sprattus sprattus

                        SPR/F37.4.2.C

                        Il-Bulgarija

                        8 032,5

                        TAC Analitika

                        L-Artikolu 3 tar-Regolament (KE) Nru 847/96 ma japplikax.

                        L-Artikolu 4 tar-Regolament (KE) Nru 847/96 ma japplikax.

                        Ir-Rumanija

                        3 442,5

                        L-Unjoni

                        11 475

                        TAC

                        Mhux rilevanti

                        Speċi:

                        Mazzola griża

                        Żona:

                        L-ilmijiet tal-Unjoni fil-Baħar l-Iswed

                        Squalus acanthias

                        DGS/F37.4.2.C.

                        Il-Bulgarija

                         0

                        TAC Analitika

                        L-Artikolu 3 tar-Regolament (KE) Nru 847/96 ma japplikax.

                        L-Artikolu 4 tar-Regolament (KE) Nru 847/96 ma japplikax.

                        Ir-Rumanija

                        0

                        L-Unjoni

                        0

                        TAC

                        Mhux rilevanti